Ku na mapfhumba yo hlaya tanihi ku kombisa minongonoko ya vusweti no gangisa mpfuneto wuntshwa wa timali na ku andlala no simekiwa ka nongonoko wa CREATE SA no vona leswaku yi phakela leswi yi languteriweke ku swi endla. Hi ta sungula makete wa vuyimbeleri wo fana na Sithengi ku tumbuluxa nhlangano lowu kongomeke wa hinkwavo lava hoxaka xandla eka vumaki. Hi fanele ku sungula manghenelo laya kondleteriweke eka xiyenge xa vuvatli. Hi ta va hi endla ndzavisiso wa switirhisiwa swa xiyenge xa vuvatli no langutisa leswaku hi nga aka switirhisiwa leswi ku va nhlanganiso lowu tirhisekaka. Vumaki bya tifilimi byi ta vona ku funghiwa ko hlayanyana ka ntwanano wa nhlengelo na Ireland na Italy. Eka mapfhumba yanwana, hi ta tlhela hi andlala Feature Film Fund ku lunghisela 2004 laha Afrika Dzonga yi nga ringanyetiwa tanihi ndhawu ya nkoka ya Cannes Film Festival eFurhwa.? Hi Nyenyenyana 2003 Holobye Ngubane na ntlawa wa vaholobye va ICNCP va hlanganile eParis na Mulawuri-Jenerali wa UNESCO, nkulukumba Matsuura, ku kaneriwa hi malunghiselelo ya nhlangano wa matiko hi timhaka ta ku hambana ka mfuwo eka UNESCO. Swirho leswi rhumiwiweke swi le ku tirhaneni na mpfampfarhuto wa xitirhisiwa eka malembe ya mbirhi laya hundzeke.